cyanic-selkie/wikianc huggingface dataset:
Alajaure
Alajaures innløp er Jekakoski, mange bekker og kjelder, og utløpet er Vakkakoski. Alajávri er nordsamisk og har blitt nytta på kart sidan 1983, medan innsjøen lokalt vert kalla Alajärvi, som er finsk for «nedre sjøen». Alajaure, Jiekajärvi og Tarrajärvi har eigen bestand av røye som har tatt seg ned frå Torneträsk, men denne er i ferd med å bli utrydda av sik, som dominerer innsjøen. Innsjøen har lange tradisjoner med fiske. I området finst eit titals hytter, og ein av dei første til å bygge ei var Hans Rikard Stöckel i 1929. Heilt sidan 1600-1700-talet har folk reist hit frå Kurravaara for å fiske.
Falaj Al-Mualla
Historie og utvikling
Busetnaden var opphavleg kjend som Falaj Al Ali etter Al-Ali-stamma som busette seg i Umm Al Quwain. Han blei busett på omtrent same tid som Al Ali-stamma flytta innover i landet frå øya Sinniyah, etter at ho var gått tom for vatn.
Le Rubli
Le Rubli (eller Rüeblihorn) er eit 2 285 meter høgt fjell vest i Bern-Alpane, oppfor Rougemont i kantonen Vaud, nær grensa til kantonen Bern. Le Rubli har bratte fjellsider og toppen er relativt vanskeleg å nå. Ein via ferrata starta nær gondolstasjonen ved Videmanette (2 160 moh)
Walsh Knob
Walsh Knob er ei lita, men markant og isdekt høgd som ligg midtvegs langs sørsida av Lofgren Peninsula aust på Thurston Island. Åsen er avrunda utanom ei klippe på sørsida. Han vart namngjeve av Advisory Committee on Antarctic Names (US-ACAN) etter R.W. Walsh, fotograf i den austlege gruppa under U.S. Navy Operasjon Highjump, som tok flyfoto av Thurston Island og nærliggande kyststrok, 1946–47
Ishockey-VM 1986
Arrangørlandet Sovjetunionen vann alle ti kampane det spelte og tok gull. Sverige sikra seg sølvplassen og Canada fekk bronse.
Demon Slayer: Kimetsu no Yaiba
Demon Slayer: Kimetsu no Yaiba (鬼滅の刃) er ein japansk mangaserie skriven og illustrert av Koyuharu Gotouge. Hovudpersonen, Tanjiro Kamado, prøver å bli ein demonjeger etter at familien hans blei drepen og syster hans vart gjort om til ein demon. Serien vart trykt i magasinet Weekly Shōnen Jump frå februar 2016 til mai 2020. Serien vart publisert på engelsk av Viz Media.
Kornsirkel
Ein kornsirkel er ein type geoglyf («jordteikning») i form av ein geometrisk formasjon som er danna ved at felt av planter, til dømes kornet i ein åker, blir lagt ned. Trass i namnet er dei ikkje alltid sirkelrunde. Det er ikkje kjent nøyaktig når fenomenet oppstod, men mengder dokumenterte tilfelle har auka markant frå 1970-talet og fram til i dag, ikkje minst i delar av England.
Grigg-Skjellerup
Kometen har ofte blitt blitt påverka av tyngdekrafta til Jupiter, som har endra omlaupet mykje. Til dømes har perihelavstanden endra seg frå 0,77 AU i 1725 til 0,89 AU i 1922 til 0,99 AU i 1977 og til 1,12 AU i 1999.
La Futura
Stephen Thomas Erlewine frå Allmusic hylla albumet og meinte det var det beste albumet deira sidan Eliminator i 1983.
Ala Lompolo
Kjelder
''
Høgaste fjell i Europa
I Karpatane er nokre av dei høgaste fjella
Vikso
Losdrift
I 2004 vart det reist et minnesmerke ved den gamle losstasjonen på Vikso til minne om dei som miste livet på sjøen.
Smetana
Generelt
I mange austeuropeiske kjøken blir smetana brukt i forrettar, hovudrettar, supper og desserter. Til dømes kan det vere blanda i supper, grønsaks- og kjøtrettar, servert med pelmeni eller pirogar, eller bli brukt som fyll i krydra pannekaker. Produktet kan også blandast med hytteost, lauk, paprika og anna krydder til ein pikant smøreost som blir eten på brød. Ettersom smetana i motsetnad til crème fraîche ikkje skil seg ved høge temperaturar, blir det blant anna nytta til kjøt- eller grønsaksgryterettar og andre rettar som krev ei lang tillagingstid i omnen.
Finland
Smetana er mykje utbreidd i det finske kjøken, hovudsakleg i Karelen og Ingermanland.
Middelliv
Middelliv eller middellevetid er den gjennomsnittlege levetida for ein radioaktiv partikkel, uansett starttidspunktet.
Universitetsbygningane ved Karl Johans gate
Dei første åra
Universitetet i Oslo vart grunnlagt av Fredrik VI 2. september 1811 under namnet Det Kongelige Frederiks Universitet. Dei første åra etter held Universitetet til i leigde lokalar rundt i byen, inntil Mariboegarden i Prinsens gate 20, vart kjøpt inn i 1820. Det var ein tre-etasjes bygard på hjørnet av Kongens gate, ført opp i 1810 for kjøpmann Ludvig Mariboe. Universitetet nytta det fram til 1852. Mariboegården blei rive i 1916 for å skaffe tomt til Telegrafbygninga.
Provinsen Van
Provinsen Van (tyrkisk Van ili) er ein provins aust i Tyrkia, mellom Vansjøen og grensa til Iran. Han dekkjer 19 069 km2 og har litt over ein million innbyggjarar.
NM i orientering 2019
Noregsmeisterskapen i orientering 2019 vart avvikla dagane frå 12. til 15. september i Tønsberg i Vestfold. Menn og kvinner tevla på normal- og mellomdistanse, samt stafett. Kongepokalane vart tildelt Andrine Benjaminsen og Olav Lundanes.
Rodopi i Plovdiv
Rodopi (bulgarsk Родопи) er ein kommune i provinsen Plovdiv i Bulgaria. Kommunen omfattar 21 busetnader, men ingen byar. Kommunen omsluttar den sørlege delen av Plovdiv, som fungerer som hovudsete for kommunen.
Kommunen har eit areal på 524 km2. Ved folketeljinga i 2011 hadde kommunen 32 602 innbyggjarar.
Engelsk geologi
I krittida var det opne, marine tilhøve. Flinthaldig, kvit kalk vart danna over mesteparten av England, som ein kan sjå ved White Cliffs of Dover og Seven Sisters i Sussex og dannar òg Salisbury Plain.
Den vulkanske Lundy Island i Bristol Channel vart danna i tertiærtida. I samband med den alpine orogenesen vart Londonbassenget og Weald antiklinal danna. I Sør-England vart londonleire avsett og i Den engelske kanalen slam og fluvial sand. Ved slutten av tertiærtida var landskapet omtrent som i dag.
Molekylstråle
Ein molekylstråle er ein stråleforma straum av nøytrale molekyl, til skilnad frå ionestråler. Molekylstråler kan skapast ved at ein lagar eit fint hol i ein gass- eller dampkammer, sidan ein del av molekyl på grunn av varmerørsla vil strøyme ut av holet. Ein lèt dei gå gjennom retningsavgrensande spaltar og ut i vakuum. Metalldamp som består av atom (éin-atomige molekyl), gjev atomstråler. Ved å studere molekylstråler i elektriske og magnetiske felt kan ein mellom anna finne det magnetiske momentet til molekyla sinved ein metode utvikla av Otto Stern.
Helgøya kyrkje
Helgøya kyrkje er ei langkyrkje frå 1870 i Ringsaker kommune, Innlandet.
Europeisk geologi
Geologisk historie
Den fjerde større landskapsdanninga skjedde i slutten av karbon for om lag 320 millionar år sidan, då Den afrikanske plata (Gondwanaland) støtte mot «Europa»-plata Euramerika frå sør og folda opp lågare fjellområde, i dagens Spania, sørlege Frankrike, sørlege Tyskland, vestre Tsjekkia, Belgia, Wales og sørlege Irland. Desse hyrkeneiske fjellkjedene er høgast i sør nærast kollisjonssonen, og blir gradvis lågare når ein kjem lengre nord. Ardennane i Belgia er dei nordlegaste. Områda like nord for kollisjonssida, i nordskråningane av den herkyneiske fjellkjedelinja, har store førekomstar av kol langs ei linje Wales–Belgia–Tyskland–Polen.
Glitrevannskalderaen
Glitrevannskalderaen er ein kaldera i Finnemarka i Buskerud, nord for Drammen. Kommunegrensene til Lier, Nedre Eiker, Øvre Eiker og Modum møtest her. Kalderaen demmer opp Glitrevann som er 3,6 km² og ligg 358 moh.
Julija Tymosjenko
Biografi
Tymosjenko blir rekna som ein av dei mest vestlegorienterte og liberale politikarane i Ukraina. Ho vart omtalt som dronninga til oransjerevolusjonen. Tymosjenko har tidlegare vore visestatsminister då Viktor Jusjtsjenko var statsminister i landet.
Thalasseus
Artslista
Thalasseus i rekkjefølgje etter EBird/Clements Checklist v2016 med norske namn etter Norske navn på verdens fugler:
Longnan
Næringsliv
Mais og andre kornslag er viktige landbruksvarer, så vel som medisinske urter, vegetabilsk olje, frukt, nøtter, bær og grønsaker.
Bøndenes Hus AS
Etter §3 i vedtektene skal selskapet: ".. tryggja økonomien og fremja føremålet til Bondeungdomslaget i Oslo, i drifta av sin eigedom eller lokale til rimeleg leie, og gjennom eige av annan fast eigedom eller partar, aksjar o.l. å verna om laget sine interesser."
Brown Sugar
Utgjeving
«Brown Sugar» vart gjeven ut på singel i mai 1971 som den første frå albumet. Han gjekk til førsteplassen i USA, andreplassen i Storbritannia og fjerdeplass i Noreg. Han har sidan vorte ein rockeklassikar. Den amerikanske utgåva av singelen hadde berre «Bitch» som B-side, medan den britiske utgåva hadde denne songen samt ei konsertutgåve av Chuck Berry sin «Let It Rock», spelt inn på University of Leeds under den britiske turneen deira i 1971.
Fylkesveg 93 i Hedmark
Fylkesveg 93 i Hedmark går mellom Bolstad og Flisaker i Ringsaker kommune. Vegen er 4,9 km lang.
Sokotraugle
Skildring
Dette er ei særs lita Otus-ugle som er kraftig stripa og tverrstripa på den bleike, sandgrå oversida, lysare underside med mørkare markeringar. Den einsfarga ansiktsskiva har vage marginar og skulderstripa er ikkje så iaugefallande som hos andre Otus-ugler og er sandfarga. Øyretafsane er særs små og auga er gule. Kroppslengda er 15–16 cm og vekta 64-85 gram.
Songen til sokotraugle er ein gjentatt, lågtone serie «woop woop da-pwoorp».
Sokotraugle er endemisk for øya Socotra i Indiahavet utanfor Afrikas horn, som er innanfor territoriet til Jemen. På Socotra finst ho på over 45 % av øya, mest talrike i område der det er større tre. Det føretrekte habitat til arten er halvørken med steingrunn som har spreidde tre, særleg palmar.
Amanda Tenfjord
Bakgrunn og privatliv
Tenfjord vart fødd i Ålesund i Noreg, og voks opp i Ioánnina i Hellas og i Tennfjord i Haram. Ho budde dei tre fyrste åra av livet i heimbyen til faren, Ioánnina, før ho og familien flytta til Tennfjord i Møre og Romsdal. Ho lærte gresk før norsk. Ho gjekk i same klasse som artisten Sigrid, og har uttala at ho var inspirasjonen til å satse på ein artistkarriere på deira siste skuledag ved Fagerlia vidaregåande skule.
Fylkesveg 95 i Hedmark
Fylkesveg 95 i Hedmark går mellom Ringsaker kyrkje og Økelsrud i Ringsaker kommune. Vegen er 6,5 km lang.
Maria av Burgund
Bakgrunn
Maria tilhøyrde huset Valois og var einaste dotter av Karl I av Burgund og kona hans Isabella av Bourbon.
Great Glen-forkastinga
Great Glen-forkastinga er ei meir enn 400 millionar år gammal sidelengs forkasting som går gjennom Great Glen (Glen More nan Albin) i Skottland.
Hámal
Eigenskapar
Spekteret til stjerna har ein spektralklasse på K2 III Ca-1, med lysstyrkeklasse på III som indikerer at ho er ei utvikla kjempestjerne som har brukt opp hydrogenet sitt i kjernen og no er ei raud kjempe. 'Ca-1'-delen av klassifiseringa indikerer at ho har svakare enn normale linjer frå kalsium i spekteret. Sidan 1943 har spekteret til denne stjerna vore eit stabilt ankerpunkt som andre stjerner vert klassifisert etter. Massen er estimert til kring 50 % meir enn solmassen, medan ho er 15 gonger større i diameter.
Hale-observatoria
Hale-observatoria er ei gruppe på fire observatorium: Mount Wilson Observatory, Palomar Mountain Observatory, Big Bear Solar Observatory, alle i California i USA, og Las Campanas Observatory i Chile. Dei er kalla opp etter George Ellery Hale, som skipa dei tre i USA. Observatoria blir finansiert av California Institute of Technology og Carnegie Institution of Washington.
Det Kongelige Bibliotek
Det Kongelege Bibliotek utgjer saman med Statsbiblioteket i Århus Danmarks nasjonalbibliotek. Etter ei samanslåing av Københavns Universitetsbibliotek og Det Kongelege Bibliotek til éin institusjon i 2005 er det offisielle namnet Det Kongelege Bibliotek, Nationalbibliotek og Københavns Universitetsbibliotek.
Biblioteket har røter tilbake til Det Kongelege Bibliotek som vart grunnlagt av Frederik III i 1661–1663 og Universitetsbiblioteket som vart grunnlagt i 1482.
Labbas
Labbas er ein innsjø ved Sundnäs i Arjeplog kommun i Sverige. Innsjøen ligg 488 meter over havet, og er kjent for godt fiske av røye. Astrid Lindgren brukte òg Labbas som namn i Ronja Røverdatter, etter å visstnok ha funne namnet i eit bilatlas.
Innsjøen Kilpisjärvi
Kilpisjärvi ligg i Dei skandinaviske fjella. På den finske sidan ligg fjelltoppane rundt 300–550 meter, og på den svenske sidan rundt 300 meter over vassflata. Strendene er tørre, karrige og steinete. Det mest kjente fjellet ved sjøen er Saana.
Mihaela Melinte
Doping
Melinte gjorde comeback i sleggjeringen i 2003. Ho kvalifiserte seg til VM-finalane i 2003 og 2005, men makta ikkje å melde seg på i medaljestriden. Etter utstenginga i 2000 kasta ho aldri 72 meter i sleggje.
FA-cupfinalen i fotball 2018
FA-cupfinalen i fotball 2018 fann stad på Wembley stadion i London 19. mai 2018, med 87 647 tilskodarar på tribunane. London-laget Chelsea FC vann pokalen, etter å han slått Manchester United med 1-0.
Kampen
I ein heller sjansefattig kamp var Chelsea FC det førande laget. Eden Hazard vart matchvinnar då han i det 22. minutt skåra kampens einaste mål frå straffemerket, etter han sjølv vart ureglementert takla av United-stopparen Phil Jones.
Manchester United stilte med: David de Gea, Antonio Valencia (kaptein), Chris Smalling, Phil Jones, Ashley Young, Ander Herrera, Nemanja Matić, Paul Pogba, Jesse Lingard, Marcus Rashford og Alexis Sánchez. Romelu Lukaku og Anthony Martial kom på bana i det 73. minutt, ut fór Lingard og Rashford. Juan Mata spelte dei siste fem minuttane i staden for Jones.
Te Araroa Trail
Te Araroa ('Den lange vegen') er ei langdistanse fotturrute på New Zealand. Ruta strekkjer seg langs dei to hovudøyene frå Cape Reinga til Bluff i ei lengde på om lag 3000 km. Ruta er samansett av ei blanding av eldre ruter og gangvegar og nye stiar og sambandslinjer langs bilvegar. . Det tek vanlegvis frå tre til seks månadar å gå den heile lengda til ruta, og dette er vorte tiltakande populært.
Om ruta
Med unntak av eit kortare stykke av Queen Charlotte Track ved den nordlege enden av ruta på Sørøya, trengst ikkje noko løyve eller betaling for å gå Te Araoa. Men Te Araroa Trust ber om ein donasjon på 500 dollar frå kvar person som går heile ruta, 250 dollar frå dei som berre går på ei av øyene, og mindre beløp frå dei som går einskilde seksjonar. Dei fleste som går heile ruta betalar berre $92 for eit 6 månaders hyttepass frå DOC, som gjev dei løyve til å overnatta i det utbreidde nettverket av villmarkshytter på New Zealand.
Sigling under Sommar-OL 1960
Flying Dutchman
<br style="clear:both;" />
5,5 meter
<br style="clear:both;" />
Grense i matematikk
Grenseverdien til ein reell funksjon
Symbolet syner til grenseverdien til funksjonen f når variabelen x nærmar seg a. Her kan a anten ver eit reelt tal eller +\infty eller -\infty. Grenseverdien sjølv kan òg vere eit reelt tal, eller +\infty eller -\infty.
Hans Geelmuyden (1844–1920)
Hans Geelmuyden var ein norsk astronom.
Musikkgruppa .38 Special
38 Special (stundom skrive .38 Special) er eit amerikansk rockeband skipa av Donnie Van Zant og Don Barnes i 1974 i Jacksonville i Florida.
1970-åra
Likevel fortsette Van Zant, Barnes og Lyons å arbeide med andre band, medan dei arbeidde i vanlege jobbar på dagtid. På fritida skreiv dei originale songar i lag. I 1974 kom dei fram til at det var på tide å gjere noko ut av planane sine og skipe «det ultimate bandet» i eit siste forsøk på suksess. Van Zant vurderte å ta ein betre betalt jobb for jernbaneselskapet han arbeidde for, men vart til slutt overtydd av broren Ronnie om å hald seg til musikk, sidan det var i blodet hans.
1980–1999
I 1987 valde Don Barnes å slutte i bandet for å satse på sin eigen karriere. Han spelte inn albumet Ride the Storm, som skulle ut i 1989, men som vart skrinlagd etter at A&M Records vart selt. Det kom først ut i 2017.
Malgomaj
Malgoaj har eit areal på 81 kvadratkilometer, er 117 meter djup og er omkring 40 km lang.
Sondre Justad
Biografi
Under eit intervju i TV-programmet Lindmo 24. mars 2018, skapa Justad overskrifter då han stod fram som bifil og uttala: «Jeg har kjent på at jeg rommer mer, at kjærligheten er større. Jeg kjenner på at … Jeg tror ikke det trenger å være damer eller menn for min del. Det kan hende det går bra med begge deler. At det bor noe mer der.»
Luossajärvi
Kjelder
''
Marie Bjerknes
Familie
Marie Bjerknes var dotter av matematikaren og fysikaren Carl Anton Bjerknes (1825–1903) og Aletta Vilhelmine Dorothea Koren (1837–1923). Ho var syster av fysikaren Vilhelm Bjerknes og vegingeniøren Ernst Bjerknes.
Carrie Fisher
Carrie Frances Fisher var ein amerikansk skodespelar, manusforfattar og forfattar, best kjent for rolla som prinsesse Leia i George Lucas sitt fiktive Star Wars-univers.
Utvald filmografi
• 2007 – 30 Rock, TV-serie
• 1980 – The Blues Brothers
• 1978 – The Star Wars Holiday Special
Myriam Halden Bjerkli
Myriam Halden Bjerkli er ein norsk forfattar, frilansjournalist, frilansfotograf, selgar, omsetjar og forlagsredaktør busett i Larvik.
Joakim Rudolfsen
Joakim Rudolfsen er ein norsk fotballspelar som i 2011-sesongen spelte i angrep for Sogndal i den norske eliteserien. Han kjem frå Mo i Rana og kom til Sogndal før 2010-sesongen frå Mo IL i 2. divisjon. Den første sesongen sin i Sogndal var han på banen i 8 seriekampar og skåra eitt seriemål i Adeccoligaen, men spelte mest for Sogndal sitt andrelag i 3. divisjon.
Westeråsmaskiner
Westeråsmaskiner var eit svensk føretak, grunnlagt i 1898 i Morgongåva. Fram til 1908 heite føretaket Westerås Lantbruksmaskiner. Dei produserte slåmaskiner, såmaskiner og skurtreskjarar under merkenamna «Aktiv» og «Aros». Skurtreskjarproduksjonen tok til i 1948. Seinare tok dei til å produsera snøsktterar. Føretaket vart nedlagt i 1988.
Vendland
Geografi
Vendland inkluderte det historiske landskapet Pommern, og i tidleg norrøn tid var landet oppdelt i mange slaviske folkestammer. Krønikeforfattaren Adam av Bremen kallar området for «Slavarland» (Sclavania) og nemner (kap. 21 og 22 i bok nr 2) dei ulike stammene. I dei norrøne kongesogene er landet oftast kalla berre Vendland, Vindland eller Slavarland. Der finn vi nemningar som:
Robert Jan Stips
I 1979 skipa han Transister og i 1981 gav han ut det første soloplata si. I 1981 vart han medlem av The Nits, der han var medlem fram til 1996, då han starta si eiga gruppe, STIPS.
Vendland
Personar frå Vendland
Kong Olof Skötkonung hadde ei frillekone som heitte Edla. Snorre omtalar henne som ei trælkvinne og at ho var dotter til ein jarl frå Vendland. Adam av Bremen opplyser i kap. 39 at kong Olof seinare gifte seg med Estrid, dotter til ein obotrittisk hovding (truleg prins Mieceslas f.ca 943).
Málmiesjávrrie
Málmiesjávrrie (svensk Malmesjaure) er ein innsjø nord for Moskosel i Arvidsjaur kommun i Sverige. Innsjøen er i røynda ei oppdemming av Abmoälven. Ved innsjøen er det ein flybase frå andre verdskrigen, som var ein av mange små flybasar som skulle kunne ta imot fly under beredskapsåra og under den kalde krigen.
Magdalena Neuner
Aktiv
Etter mange junior-VM-titlar debuterte Neuner i verdscupen i skiskyting i 2006, der ho oppnådde ein fjerdeplass i Kontiolahti på tampen av sesongen. I 2007 markerte ho seg snøgt i verdscupen, med stor fart i sporet oppnådde ho gode plasseringar, trass nokre bom på standplass. Den første verdscupsigeren kom på 7,5 km sprint i Oberhof den 5. januar 2007. Ein månad seinare vart ho i Antholz verdsmeister både på 7,5 km sprint og på den etterfølgjande jaktstarten. På kvinnestafetten fekk ho si tredje gullmedalje, på lag med Martina Glagow, Andrea Henkel og Kati Wilhelm. Ho enda på fjerdeplassen i verdscupen 2007.
2009-sesongen lukkast Neuner ikkje i same grad som i dei to føregåande sesongane. I VM i Pyeongchang måtte ho nøye seg med ein einsleg sølvmedalje i 4x6 km stafett, laget var nøyaktig likt gullaget frå 2007 og -08. Neuner gjekk der atter andreetappen og skaut på seg to strafferundar, noko som var medverkande til at Tyskland var sjanselaus mot Russlands fire kvinner. I verdscupen 2009 kom ho fjerdeplassen.
24. serierunde i Tippeligaen 2013
24. serierunde i Tippeligaen 2013 starta fredag 20. september klokka 19 med Rosenborg mot Haugesund. Runden fortsette med to kampar laurdag 21. september. Lillestrøm mot Hønefoss klokka 15.30, og Brann mot Strømsgodset klokka 18. Runden avslutta med fem kampar søndag 22. september. Sarpsborg 08 mot Tromsø klokka 15.30, tre kampar klokka 18, og Viking mot Vålerenga klokka 19.
Forvalting
Forvalting (frå tysk Verwaltung) betyr styring eller administrasjon. Ordet blir gjerne brukt om den verksemda som blir utført av offentlege styresmakter, sett bort frå lovgjeving og dømmande verksemd. Ordet forvalting blir også brukt om den verksemda innan ei bedrift som går ut på å halde ved like eller betre produksjonsmidla. Andre typiske eksempel på bruk av ordet er formuesforvalting og ressursforvalting.
Martina Hingis
Martina Hingis i Kosice) er ein sveitsisk tennisspelar fødd i Košice i dåverande Tsjekkoslovakia, no i Slovakia. Martina Hingis spelte tennis for Sveits under sommar-OL 1996 i Atlanta i USA og under sommar-OL 2016 i Rio de Janeiro i Brasil i doubles saman med Timea Bacsinszky.
Sister Morphine
«Sister Morphine» er ein song som opphavleg kom ut på singel av den britiske songarinna Marianne Faithfull og seinare gjort populær av The Rolling Stones på albumet deira Sticky Fingers frå 1971. Songen er skriven av Mick Jagger og Keith Richards, og sidan 1994 har òg Faithfull vore tilskriven.
Orcus Patera
Orcus Patera (latin for Orcusfatet) er eit søkk på Mars med ein storleik på orientert i retninga nordnordaust–sørsørvest. Det ligg mellom vulkanane Elysium og Olympus Mons.
Feliciano Rivilla
Klubbspel
Frå 1953 til -58 spelte Rivilla for det meste andredivisjonsfotball med Murcia, Plus Ultra og Rayo Vallecano. I september 1958 debuterte han på toppserielaget Atlético Madrid. Tidlegare spelte Rivilla i offensive roller, men i Atlético Madrid vart han snart høgreback, ein posisjon han hadde til han la opp i 1968. Både i 1960 og 1961 var han med å vinne den spanske cupen. I 1962 deltok han då Atlético Madrid gjekk til topps i cupvinnarcupen etter siger 3-0 over Fiorentina, også då laget hans tapte cupvinnarcupfinalen mot Tottenham Hotspur året etter var han på plass. Våren 1965 vart han spansk cupmeister for tredje gong. Rivillas siste store triumf med Atlético Madrid var då laget toppa den nasjonale ligaen i 1966.
Art Tripp
Arthur Dyer Tripp III, òg kjend som Ed Marimba, Ted Cactus, Artie «With the Green Mustache» Tripp, er ein tidlegare musikar som er mest kjend for arbeidet sitt som perkusjonist med Frank Zappa og the Mothers of Invention og Captain Beefheart and the Magic Band. Han er i dag kiropraktor i Mississippi.
Tidleg karriere
I 1961 kom Tripp inn på Cincinnati College Conservatory of Music for å studere perkusjon. Den private læraren hans ved konservatoriet, Ed Weubold, var ein perkusjonist med Cincinnati Symphony Orchestra (CSO). Tripp vart fast medlem i CSO, og spelte med artistar som Igor Stravinsky, Isaac Stern, Leonard Rose, Jose Iturbi, Loren Hollender og Arthur Fiedler. I 1966 sendte US State Department orkesteret på ein 10 veker lang verdsturne. På denne tida spelte TRipp òg to sesongar som paukist i Dayton Philharmonic Orchestra, og i tillegg ein sesong i Cincinnati Summer Opera og Cincinnati Pops Orchestra. Han vart vald ut av avantgarde-komponisten John Cage til å arbeide med han på framføringar og arbeidsgrupper då Cage vart komponist ved Conservatory of Music.
Odd Dahl
Liv og virke
I 1936 vart Dahl invitert til å komme til Christian Michelsens institutt i Bergen. Her bygde han seinare tre Van de Graaff-generatorar og ein betatron. Mellom anna bygde han ein Van de Graff-generator som vart brukt til strålebehandling ved Haukeland sjukehus, og ein ved Universitetet i Bergen for vitskapleg bruk. Anlegget på Haukeland var det til då største medisinske apparat og ein slapp å nytte radium til strålebehandling. Det vart til ved innsamla midlar av Den Vestlandske avdeling av Raudekrossen.
Dahl var òg engasjert i arbeidet med bruk av rakettar for utforsking av den øvre atmosfæren, og var engasjert i oppbygginga av Andøya Rakettskytefelt. Han hadde òg konstruksjonsansvar for Solobservatoriet på Harestua og Haldenreaktoren.
Bardarevo Hill
Bardarevo Hill (bulgarsk ‘Bardarevski Halm’) er ein isdekt ås med ei høgd opp mot 660 moh nord i Marescot Ridge på Trinityhalvøya i Graham Land i Antarktis.
Åsen er kalla opp etter busetnadane Bardarevo nordaust i Bulgaria.
Bardarevo Hill ligg 5,1 km nord-nordaust for Crown Peak, 4,1 km søraust for Marescot Point og 11,32 km sør for Ogled Peak.
Tippbil
Farar ved tipping
For å hindra velt er det er viktig at bilen står plant og stødig under tipping og at grunnen er stabil. Dette gjeld spesielt store tippbilar. Ofte er det naudsynt å køyra fram litt med platten oppe og da må ein forvissa seg om at hjula ikkje går ned i ei dump eller over ein hump. Om lasta seg ikkje glir av under tipping kan bilen stegla under tipping. Dette kan skje om ein gløymer å opna luka, om lasta er klebrig, slik som til dømes våt leire, eller frys fast under køyring.
Helmut Hasse
Han er særleg kjend arbeida sine innan algebra og talteori. Han skreiv fleire lærebøker i desse emnene. Av meir filosofisk natur er boka hans Mathematik als Wissenschaft, Kunst und Macht (1952).
God Bless America
Historie
Irving Berlin skreiv songen i 1918 medan han tente i den amerikanske hæren ved Camp Upton i Yaphank i New York, men meinte at han ikkje passa inn i revyen kalla Yip Yip Yaphank, og la han til side. Teksten på den tida inneheldt linja «Make her victorious on land and foam, God bless America..». og «Stand beside her and guide her to the right with the light from above".
Sigurd Nome
Sigurd Nome var ein norsk skulptør frå Øyslebø i Vest-Agder. Teologen John Nome var ein eldre bror.
Helge Holden
Holden vart dr. philos. i 1985 på ei avhandling om kvantemekanikk og vart tilsett på NTH året etter. Han vart utnemnd til professor ved NTNU i 1991. Han har hatt forskningsopphold ved New York University og Caltech. Han har vore leiar for fleire programstyrer i Noregs forskningsråd. Han har vore visepresident i European Mathematical Society og tidlegare president i European Consortium for Mathematics in Industry.
Bratsigovo Hills
Bratsigovo Hills ligg 3,77 km vest for Chernopeev Peak og 6,5 km aust-nordaust for Levassor Nunatak.
Streptokokkhalsinfeksjon
Symptom og sjukdomsteikn
Dei vanlege symptoma ved streptokokkhalsinfeksjon er sår hals, feber høgare enn 38°C, tonsillære eksudat (puss på mandlane) og store halslymfeknutar.
Årsak
Streptokokkhalsinfeksjon skuldast infeksjon frå betahemolytiske streptokokkar i gruppe A (GAS eller S. pyogenes). Andre bakteriar, til dømes betahemolytiske streptokokkar ikkje-gruppe A og fusobakteriar, kan òg føre til halsbetennelse. Det blir spreidd ved direkte nærkontakt med smitta personar. Store folkesamlingar, som ein finn i militæret eller på skular og liknande, plar å auke transmisjonsraten. Tørka bakteriar i støv er ikkje smittsame, sjølv om fuktige bakteriar på tannkostar og liknande kan overleve i opptil femten dagar. Ureina mat kan stundom føre til utbrot. Hjå barn som ikkje visar symptom eller sjukdomsteikn, er 12% berarar av GAS i svelget, og 15% av desse held fram som berarar etter behandling.
Diagnose
Viss ein berre skårar eitt poeng, kan det tyde på at pasienten ikkje treng behandling, eller at halskultur må takast. Viss sjukdommen er utbreidd i familien kan det vere naudsynleg med vidare utgreiing og vurdering av risikofaktorar. Infectious Disease Society of America rådar likevel imot empiriske prøvar, og meiner at antibiotika skal atterhaldast for positive prøvar. Prøvar er ikkje påkravd for barn under tre år, sidan både gruppe A-streptokokkar og revmatisk feber er sjeldne. Unntaket er viss barnet også har sjuke søsken.
Prognose og komplikasjonar
Symptoma ved streptokokkhalsinfeksjon plar å forsvinne etter tre til fem dagar, uavhengig av behandling. Antibiotikabehandling kan minske risikoen for komplikasjonar og smitte; barn kan vende attende til skulen 24 timar etter antibiotikabehandling. Hjå vaksne er risikoen for komplikasjonar låg. Akutt revmatisk feber oppstår sjeldan i barn frå industriland. Det er likevel hovudårsaken til erverva hjartesjukdom i India, nokre delar av Australia og Afrika sør for Sahara.
I USA kostar sjukdommen om lag ~2,7 milliardar norske kroner årleg.
Borealvarslar
Skildring
Om sommaren er føda mest leddyr, om vinteren både små pattedyr og småfuglar. Taktikken for jakta er som dei fleste andre artar i slekta, dei sit høgt på ei grein eller anna utkikkspunkt, speidar og åtar bytte på bakken.
Mount Maguire
Mount Maguire er eit stort fjell med flat topp med ein særeigen nunatak på austsida, 22 nautiske mil (41 km) sør for Cumpston Massif nær toppen av Lambertbreen. Det vart kartlagd frå flyfoto av ANARE (Australian National Antarctic Research Expeditions) 1956-58. Det vart namngjeve av Australian Antarctic Names and Medals Committee (ANCA) etter O. Maguire, som var radioteknikar ved Mawson-stasjonen i 1958.
Henri Cartan
Henri Paul Cartan var ein fransk matematikar. Han var som av Élie Joseph Cartan.
Contraband av Golden Earring
Contraband er det tolvte studioalbumet til det nederlandske rockebandet Golden Earring, gjeve ut i 1976.
Ájos Sérjos
Ved folketeljinga i 2011 hadde nord-kypriotiske kommunen Yeni Boğaziçi 6 618 innbyggjarar, fordelt på busetnadane:
Manning Massif
Manning Massif er eit stort massiv mellom Loewe Massif og McLeod Massif aust i Aramis Range i Prince Charles Mountains. Det vart kartlagd frå flyfotografi. Det vart først vitja av eit lag frå ANARE (Australian National Antarctic Research Expeditions) som kartla Prince Charles Mountains i 1969. Det vart namngjeve av Australian Antarctic Names and Medals Committee (ANCA) etter J. Manning, som var landmålar ved Mawson-stasjonen i 1967, og som var sjefslandmålar i 1969, 1971 og 1972.
25. serierunde i Tippeligaen 2013
25. serierunde i Tippeligaen 2013 starta fredag 27. september klokka 19 med Sogndal mot Strømsgodset. Runden fortsette med to kampar laurdag 28. september. Hønefoss mot Viking klokka 15.30, og Aalesund mot Brann klokka 18. Runden avslutta med fem kampar søndag 29. september. Haugesund mot Molde klokka 15.30, tre kampar klokka 18, og Sarpsborg 08 mot Rosenborg klokka 19.
Pratt Institute
Pratt Institute er ein privat amerikansk høgskole i New York. Hovudcampusen ligg i Brooklyn, medan skulen har andre campusar på Manhattan og i Utica.
Brita Bjørgum
Bjørgum skreiv dikt og korte skjønnlitterære tekstar i publikasjonar som Unge Skud/Unglyden og Den 17de Mai, ofte berre under namnet Brita. I sistnemnde blad publiserte ho òg ein føljetong, som i 1895 vart utgjeven som bok med tittelen Kari Lidi. Boka vert rekna som den første lengre forteljinga på landsmål skriven av ei kvinne.
På trass av det politiske nybrottsarbeidet var Bjørgum oppteken av tradisjonar og eit kriste livssyn. I 1892 var ho den første som bidrog med pengar til barneheimen på Voss (innvigd 1919).
Daveri Hill
Åsen er kalla opp etter busetnadane Daveri nord i Bulgaria.
Sven Svensen
Frå 1892 til -99 var Svensen lærar og skuleinspektør ved Aars og Voss skole i Kristiania. Saman med lærarkollega Sigurd Bretteville Jensen gav han i 1897 og 1899 ut sine fyrste lærebøker, begge basert på Bibelen.
Uncle Meat
Albumet var òg eit filmmusikkalbum for ein planlagt science fiction-film som aldri vart ferdig. Ein direkte-på-video-film med klipp frå prosjektet vart gjeve ut av Zappa i 1987. Musikkstilen på albumet varierer mykje, frå orkestermusikk, jazz, blues og rock. Uncle Meat selde godt då det kom ut og har blitt hylla for dei nyskapande innspelings- og redigeringsteknikkane, som omfatta eksperiment med lysbandfarten og overdubbing, og diverse lydar.
Tríkomo
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen İskele i distriktet İskele.
Calamiansvinehjort
Calamiansvinehjort (Axis calamianensis) er ein hjorteart som berre lever på Calamianøyane i Palawan-provinsen på Filippinane.
Provinsen Çanakkale
Provinsen Çanakkale (tyrkisk Çanakkale ili) er ein provins Tyrkia, nordvest i landet. Han er kalla opp etter byen Çanakkale.
Distrikt
Provinsen Çanakkale er delt inn i 12 distrikt (hovuddistriktet er utheva):
Underart
Underart (latin subspecies, forkorta ssp.) er ein kategori brukt i den biologiske systematikken. Ein art har enten ikkje nokon underartar, eller fleire, aldri berre ein. Artar med fleire underartar kallast polytypiske. I dei tilfella der ein har valt å dele ein art inn i fleire underartar, er dette gjort for å representere den geografiske variasjonen i arten sine morfologiske, økologiske og/eller genetiske eigenskapar. To underartar lever altså aldri i det same området, dersom ein ser vekk frå smale overgangssonar der utbreiinga til fleire underartar kan møtast.
Situasjonen i dag
I dei siste tiåra er det biologiske artsomgrepet dels erstatta med eit fylogenetisk artsomgrep. Dette fører til at populasjonar som før vart rekna som underartar vert omdefinert til artar, noko som igjen har ført til ein sterk auke i talet på artar i mange grupper. Gråmåsen (Larus argentus) har til dømes vorte splitta i seks artar, og storsalamander (Triturus cristatus) er splitta i fire geografisk skilde artar.
Det er hevda at det er ei tredje årsak til at biologar splittar opp tidlegare artar. Artar har mykje høgare status enn underartar hos dei som vedtek lover og gir pengar til forsking. Om ein biolog skildrar ein «ny» art er det lettare å få gjennom vernetiltak og å få midlar til å forske vidare på arten.
Nomenklatur i zoologien
Underarten som typen av arten høyrer til kallast nominatunderart, og har to like epitetar i det vitskaplege namnet. Linné skildra arten nøttekråke frå eit eksemplar av den europeiske underarten, som derfor heiter Nucifraga caryocatactes caryocatactes.
Dragor Hill
Dragor Hill (bulgarsk ‘Halm Dragor’) er ein ås med ei høgd opp mot 748 moh aust for Whitecloudbreen på Trinityhalvøya på Den antarktiske halvøya. Han ligg 75 km søraust for Nikyup Point, 25 km sør for Almond Point og 15 km vest-nordvest for Borovan Knoll.
Bäckaskogskvinna
Grava med kvinneleivningane er rekonstruert i utstillinga i Statens historiska museum i Stockholm.
Herdis Bjørhovde
Herdis Bjørhovde var dotter av skulestyraren Nils Bjørhovde og Inga Bjørhovde. Nils Bjørhovde hadde mange interesser, og gav i 1932 sjølv ut boka Firkløveret frå Hindøya under pseudonymet Nils Weed. I likskap med boka til dottera var Nils Bjørhovde si bok illustert av Karl Dahl, men boka til faren vart gjeven ut av Lutherstiftelsens forlag.
Underart
Nomenklatur i botanikken
Eit døme er fôrkål Brassica napus, som har dei to underartane raps ''Brassica napus ssp. oleifera og kålrot Brassica napus ssp. rapifera''.
I botanikken definerer nomenklaturkoden fleire kategoriar med lågare rang enn art, sjå varietet og form. I tillegg har kultivarar ein eigen nomenklaturkode.
Dåvøyna
Dåvøyna er ei øy nordvest i Øygarden kommune i Vestland fylke. Øya er skilt frå Alvøyna i vest, nord og aust av det smale Dåvøysundet. Det har gått bru til Alvøyna sidan 1932 og til Rotevågsøyna i sør sidan 1970-talet.
Lésvos prefektur
Administrativ inndeling
Frå 2011 blei det tidlegare prefekturet delt i dei to periferieiningane Lésvos og Límnos.
Songen Rockin' into the Night
Rockin' into the Night er ein song frå 1980 av det amerikanske bandet 38 Special. Han var skriven av Gary Smith, Frank Sullivan og Jim Peterik frå Survivor, og var tittelsporet på det tredje albumet til 38 Special, Rockin' into the Night. Det var den første singelen deira og nådde 43. plassen på Billboard Hot 100 i USA. Don Barnes song solovokal på songen.
Songen var opphavleg meint for det første albumet til Survivor, men produsenten deira, Ron Nevison, meinte at songen ikkje var rett for albumet, og han vart fjerna. Songen vart gjeven i ein røff miks til 38 Special-manageren Mark Spector.
Mount McGrath
Mount McGrath er eit fjell 1 nautisk mil (1,9 km) nordaust for Mount Bewsher i Aramis Range i Prince Charles Mountains. Det vart kartlagd frå flyfoto av ANARE (Australian National Antarctic Research Expeditions). Det vart namngjeve av Australian Antarctic Names and Medals Committee (ANCA) etter A.E. McGrath, som var assisterande dieselmekanikar ved Mawson-stasjonen i 1963.
Samfunnsroman
Storbritannia
Samfunnproblem er òg eit viktig tema i romanene til Charles Dickens, særleg knytt til fattigdom og dei usunne levekåra knytt til han, utbyttinga av vanlege folk driven av pengelånarar, korrupsjon og vankunne i rettssystemet, og administrasjon av fattiglemsloven (Poor Law). Dickens var ein hard kritikar av fattigdom og den sosiale lagdelinga i det viktorianske samfunnet. Den andre romanen til Dickens, Oliver Twist (1839), sjokkerte lesarane med skildringane sine av fattigdom og kriminalitet: han øydela polemikkane til middelklassen om kriminelle, og gjorde det umogleg å lata som om ein ikkje visste kva fattigdom innebar. Hard Times (1854) av Dickens føregår i ein liten industriby i Midlands. Han kritiserer særleg effekten av utilitarismen på livet til arbeiderklassen i byane. John Ruskin erklærte Hard Times som sitt favorittverk av Dickens på grunn av handsaminga av viktige sosiale spørsmål. Karl Marx hevda at Dickens «la fram for verda fleire politiske og sosiale sanningar enn det alle profesjonelle politikarar, publisistar og moralistar har sagt saman».
Amerika
Eit tidleg amerikansk døme er anti-slaveri-romanen Uncle Tom's Cabin av Harriet Beecher Stowe frå 1852. Mark Twain sitt verk Huckleberry Finn (1884) er ein annan tidleg amerikansk samfunnsroman.
Eugène Grasset
Liv og gjerning
Grasset var fødd i Lausanne, der far hans var møbelsnikkar. Mellom 1861 og -63 studerte Grasset arkitektur ved den polytekniske skulen i Zürich under professor Gottfried Semper. Etter studiane i Zürich arbeidde han ei stund i eit arkitektfirma i Lausanne, før han 1865-66 la ut på ein studietur over Marseille til Egypt. Ei tid deretter arbeidde han som målar og skulptør i heimbyen.
Vatilí
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Vadili i distriktet Gazimağusa.
Nippy Noya
Nippy Noya er ein indonesisk perkusjonist og låtskrivar med base i Nederland. Han spelar mellom anna conga, kalimba, bongo, campana, güiro, cabasa, shek, caxixi, triangel og berimbau.
Gouménissa
Gouménissa (gresk Γουμένισσα) er ein distriktsby og ein tidlegare kommune i periferieininga Kilkís i periferien Sentral-Makedonía i Hellas. Gouménissa inngår frå 2011 som ei kommunaleining i kommunen Peonía.
McLeod Massif
McLeod Massif er eit stort fjellmassiv like sør for Manning Massif aust i Aramis Range i Prince Charles Mountains. Det vart kartlagd frå flyfotografi. Det vart først vitja av gruppa frå ANARE (Australian National Antarctic Research Expeditions) som kartla Prince Charles Mountains i 1969. Det vart namngjeve av Australian Antarctic Names and Medals Committee (ANCA) etter I.R. McLeod, sjefsgeolog under denne kartlegginga i 1969 og 1970.
Kornhaustarvogn
Rekonstruksjonar
L’Université Libre de Bruxelles bygde ein kopi av Buzenol-vogna ut frå teikningen og kom fram til at vogna kunne hausta sprøtt korn, som spelt. Den tyske landbruksorganisasjonen DLG bygde òg ein kopi av Buzenol-vogna, men på grunn av at dei hadde laga trekanta tenner fungerte ho ikkje like godt.
Wadi Qelt
Wadi Qelt har ein unik variasjon i plante- og dyreliv. St. Georg-klosteret og ei av dei eldste synagogene i verda, Shalom Al Yisrael-synagoga, ligg i Wadi Qelt, som er identifisert som den bibelske «Perat», nemnt i Jeremia 13:5.
Henrik Selberg
Henrik Ludvig Selberg var ein norsk matematikar. Han var bror til Arne, Sigmund og Atle Selberg.
Ariana Grande
Songar
Ariana Grande debuterte som musikar med albumet Yours Truly i 2013. Albumet, som opphavleg skulle heita Daydreamin', gjekk rett inn på førsteplassen på Billboard si topp 200-liste. Det selde i 138 000 eksemplar den første veka, slik at Grande vart den femtande kvinnelege artisten som debuterte med ein førsteplass.
Gorublyane Knoll
Åsen er kalla opp etter Gorubljane vest i Bulgaria, som no er ein del av byen Sofia.
Torjus Aamlid
Torjus Aamlid var ein norsk gardbrukar og politikar  frå Herefoss i Aust-Agder. Han representerte einmannskrinsen Sand på Stortinget 1919-21, vald for Venstre.
Betong-distriktet
Betong (เบตง, uttalt ; malayisk Betung) er eit distrikt lengst sør i Yala-fylket i Thailand.
Turisme
I 2017 hadde distriktet 800 000 turistar frå Thailand og andre land. Dei brukte rundt 3 milliarder baht, i følgje Bangkok Post.
VM i alpine greiner 2009
Storslalåm
Start: 2292 m, mål: 1848 m
Anna Wisborg Blix
Blix var redaktør for RadiOrakel frå 2006 til 2007. Ho dreiv i 2021 med forskningsformidling og har blant anna bidrege i radioprogrammet Ekko, og bidrege jamleg til spaltene «Forskningsfronten» i Morgenbladet og «Naturligvis» i Klassekampen.
Axioúpoli
Axioúpoli (gresk Αξιούπολη) er ein distriktsby og ein tidlegare kommune i periferieininga Kilkís i periferien Sentral-Makedonía i Hellas. Axioúpoli inngår frå 2011 som ei kommunaleining i kommunen Peonía.
Salon d'automne
Historikk
Den fyrste Haustsalongen blei arrangert i 1903 av Frantz Jourdain, med Hector Guimard, George Desvallières, Eugène Carrière, Félix Vallotton, Édouard Vuillard, Eugène Chigot og Maison Jansen. Utstillinga var ein radikal reaksjon på konservatismen i den offisielle Parissalongen og i utstillinga til independentane (Salon des indépendants). I løpet av få år blei Haustsalongen fylt med det siste innan målarkunst og skulptur.
Snute
Ein snakkar mellom anna om snute på pattedyr, amfibium, krypdyr og tildels andre dyr, som fiskar og insekt. Snutebiller er et kjent eksempel frå insektverda, mens pansermaller er fiskar ein gjerne omtalar som lang- eller kortsnuta. Hjå enkelte pattedyr er snuten sterkt avspissa som eit nebb, og då omtalar ein han gjerne som dette, til dømes hjå nebbkvalar og nebbdyr.
Eurovision Song Contest 1984
Eurovision Song Contest 1984 (ESC 1984) var den 29. gongen Eurovision Song Contest vart arrangert. Konkurransen vart halden i Théâtre Municipal i Luxembourg i Luxembourg. Finalen fann stad laurdag 5. mai. Sverige vann konkurransen med songen «Diggi-loo diggi-ley», framført på svensk av Herreys.
Lundisfugl
Skildring
Han jaktar frå ei utstikkande, ofte daud grein av eit tre, eller sit stille i halvskyggen medan han søkjer føde.
Øistein Saksvik
Øistein Saksvik var ein norsk friidrettsutøvar og skirennar frå Ranheim i dåverande Strinda kommune. I friidrett vann han i tidsrommet 1950-60 til saman 20 NM-titlar, fordelt på fem på 5000 m, fire på 10 000 m, seks i skogsløp og fem i terrengløp. Han sette i alt 11 norske rekordar i baneløp. Som langrennar var han med å vinne 3 x 10 km stafett under Ski-NM 1953. Saksvik var medlem av Ranheim Idrettslag. Av mannlege friidrettsutøvarar er det einast Knut Hjeltnes som kan måle seg med han i talet på NM-titlar.
Friidrett
Saksvik tok steget opp i noregstoppen på 5000 m i 1949 og sette personbeste med 14.49,4 då han vart nummer to i NM etter Martin Stokken. Året etter tok Saksvik sitt fyrste NM-gull på distansen på Krohnsminde i Bergen. I 1951-sesongen forbetra han seg kraftig tidsmessig, med tida 14.29,2 vann han eit stemne i svenske Eskilstuna. Han byrja også å satse meir på 10 000 m, og persa med 31.02,4 heime på Ranheim stadion.
Framgangen heldt fram i OL-sesongen 1952. I juli månad deltok han på 5000 m i Sommar-OL i Helsinki, men gjorde eit svakt løp i kvalifiseringa. Langt sterkare viste han seg ei veke seinare då han vart norsk rekordhaldar på 3000 m etter 8.22,4 på Bislett stadion i Oslo. Siste helga i august imponerte han med nye personlege rekordar då han vann både 5000 m og 10 000 m under landskampen mot Danmark i København. Milløpet gjekk unna på 29.48,4, norsk rekord og hans fyrste under 30 minuttar. Den personlege rekorden på 5000 m stod i berre to veker, midt i september sette han norsk rekord med 14.19,6 då han vart nummer to på distansen under landskampen Noreg-Finland.
Evropós
Ved folketeljinga i 2011 hadde kommunaleininga Evropós 4 518 innbyggjarar, medan tettstaden med same namn hadde 1 734 innbyggjarar.
Special Forces av 38 Special
Special Forces er det femte studioalbumet til southern rock-bandet 38 Special, gjeve ut i 1982.
Peaches en Regalia
Melodien vart nytta som bakgrunnsmusikk for BBC London-radioprogrammet presentert av Danny Baker. Han vart òg nytta som kjenningsmleodi tidleg i 1970-åra for BBC2-showet One Man's Week.
Provinsen Kırklareli
Provinsen vert kryssa av Yıldızfjella.
Storavan
Storavan er ein regulert innsjø i Arjeplog kommun i Norrbottens län, i landskapet Lappland i Sverige. Innsjøen renn ut i Skellefteälven. Storavan er den minste av dei tre store innsjøane i vassdraget til Skellefteälven; dei andre to er Uddjaure og Hornavan. Innsjøen har eit areal på 172 km² ved normalt vassnivå, og ligg 419 meter over havet. Største djupne er 21 meter.
Storsaivis-sjøen
Storsaivis vert drenert gjennom ein liten bekk rett aust for Järpudden. Bekken går til nabovatnet i nord, Lillsaivis. Langs nordvestbreidda går Länsväg BD 813.
Vest-Jerusalem
Deling i 1949
Det einaste austlege område av byen som art verande på israelske hender gjennom dei 19 åra med jordansk styre, var Skopusfjellet, der Det hebraiske universitetet i Jerusalem ligg. Dette danna ein enklave i denne perioden, og vert derfor ikkje rekna som ein del av Aust-Jerusalem.
Samling
I 1980 annekterte dei israelske styresmaktene Aust-Jerusalem og samla byen att, men det internasjonale samfunnet godtok ikkje dette. Folkesetnaden i Jerusalem har i stort grad vore segregert gjennom denne aust-vest-delinga.
Storuman-sjøen
Innsjøen består av to lett fråskilde delar. Den ca. 30 km lange nordvestre delen er smal og svingete, og er omgjeven av 400-500 meter høye, bratte fjellsider. Her er innsjøen opptil 112 meter djup, med ei breidd på 500 meter. Den søraustlege delen av innsjøen er opptil 6 km brei, med nesten jamne kystlinjer.
A Big Hunk o' Love
Andre versjonar
• 1979 - Little Willie & The Boppers
• 1984 - The Nighthawks
• 1989 - The Residents
Eva Blytt
Eva Blytt var ein norsk forfattar, kvinnesaksforkjemper, teosof og dyrevernsaktivist.
A Big Hunk o' Love
Andre versjonar
• 1995 - Bill Hurley
• 2008 - Four Vegas
• 2016 - Rio - The Voice of Elvis
Verdsmeisterskapen i roing 2013
Lettvekt, firar utan styrmann
<br style="clear:both;" />
Harold Spencer Jones
Sir Harold Spencer Jones var ein engelsk astronom.
Sargassohavet
Flora og fauna
Sargassohavet har fått namnet sitt etter dei store mengdene sargassotang (Sargassum) som flyt fritt i vatnet. Desse tangplantane kan bli opptil 300 meter lange og dannar store "skogar" som utgjer eit viktig habitat for krabbar, makkar og mange andre havdyr. Ein trur at desse plantane blir svært gamle, og veldig vel kan ha møtt Christofer Columbus då han ein gang oppdaga havet. Til Sargassohavet kjem amerikansk og europeisk ål for å gyta og yngla. Alle ålane byrjar liva sine med den langa symjeturen frå Sargassohavet til dei ulike elvene og sjøane sine på dei kringliggande kontinenta.
Sargassohavet utgjer ei frisone for sju artar havskjelpadder. Desse små skjelpaddene sym så fort dei er blitt klekte til Sargasso, der dei nokså trygt kan livnæra seg på manetar, sniglar, krabbar og reker dei første farlege åra av livet. Med kamuflasjefargar og uregelmessige former kan sargassoulkar (Antennariidae) som tangulke (Histrio histrio) leva trygt blant algane. Dei meir eller mindre går fram på tangen med dei armliknande finnane sine og fangar forbipasserande dyr gjennom å ligga blikkstilt og venta på byttet.
Storjuktan
Storjuktan (sørsamisk Stuora Sjukta) er ein innsjø i Sorsele kommun i Lappland i Sverige, og den største innsjøen langs Juktån. Sjøen er nærare 30 km lang, og har eit overflateareal på 55 km². Han er regulert for vasskraftføremål, der vassflata varierer i høgd mellom 398 og 412 meter over havet. Heile innsjøen ligg innanfor Sorsele kommune.